RESOLUCIÓN do 8 de xullo de 2010, da Dirección Xeral de Industria, Enerxía e Minas, pola que se publican os modelos das distintas declaracións responsables que deberán presentar as empresas que vaian prestar servizos de seguridade industrial en Galicia.
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 13/08/2010

Antecedentes.
1. O Real decreto 249/2010, do 5 de marzo, polo que se adaptan determinadas disposicións en materia de enerxía e minas ao disposto na Lei 17/2009, do 23 de novembro, sobre o libre acceso ás actividades de servizos e o seu exercicio, e a Lei 25/2009, do 22 de decembro, de modificación de diversas leis para a súa adaptación á Lei sobre o libre acceso ás actividades de servizos e o seu exercicio (BOE nº 67, do 18 de marzo de 2010), cambiou o modo de tramitar a habilitación para exercer a actividade das empresas instaladoras e mantedoras de instalacións térmicas nos edificios.
2. O Real decreto 455/2010, do 16 de abril, polo que se modifica o Real decreto 1457/1986, do 10 de xaneiro, polo que se regulan a actividade industrial e a prestación de servizos nos talleres de reparación de vehículos automóbiles, dos seus equipamentos e compoñentes (BOE nº 103, do 29 de abril de 2010), cambiou o modo de tramitar a habilitación como taller de reparación de vehículos automóbiles.
3. O Real decreto 560/2010, do 7 de maio, polo que se modifican diversas normas regulamentarias en materia de seguridade industrial para adecualas á Lei 17/2009, do 23 de novembro, sobre o libre acceso ás actividades de servizos e o seu exercicio, e á Lei 25/2009, do 22 de decembro, de modificación de diversas leis para a súa adaptación á Lei sobre o libre acceso ás actividades de servizos e o seu exercicio (BOE nº 125, do 22 de maio de 2010), cambiou o modo de tramitar a habilitación para exercer diversas actividades de seguridade industrial.
4. Os tres decretos introducen en España a filosofía europea de libre prestación de servizos, segundo a que unha empresa ou un taller non necesita presentar documentación previa ningunha para empezar a exercer unha actividade, só necesita presentar unha declaración responsable.
5. Tendo en conta o anterior, a dirección xeral competente en materia de industria ten que elaborar os modelos de declaración responsable que as empresas ou os talleres deberán presentar antes de empezar a prestar servizos na comunidade autónoma, modelos que substituirán os modelos de solicitude de autorización/inscrición que se viñan usando ata o de agora.
Consideracións legais e técnicas.
1. A Orde do 25 de marzo de 2002 pola que se modifica a Orde do 27 de decembro de 2000, pola que se establece o procedemento unificado para a obtención de carnés profesionais e exixencias a empresas autorizadas para instalación, mantemento e outras actividades en materia de seguridade industrial (DOG nº 64, do 3 de abril de 2002), faculta o director xeral de Industria, Enerxía e Minas para ditar as resolucións necesarias para o desenvolvemento e aplicación desta orde.
2. A Orde do 13 de xaneiro de 2004 que modifica a Orde do 27 de decembro de 2000 pola que se establece o procedemento unificado para a obtención de carnés profesionais e exixencias a empresas autorizadas para instalación, mantemento e outras actividades en materia de seguridade industrial (DOG nº 36, do 20 de febreiro de 2004), autoriza o director xeral de Industria, Enerxía e Minas para ditar cantas disposicións sexan necesarias para a aplicación e o desenvolvemento do disposto nesta orde.
3. A Orde do 21 de agosto de 2006 pola que se regula a aplicación na Comunidade Autónoma de Galicia da instrución técnica complementaria MI-IP-05, Instaladores ou reparadores e empresas instaladoras ou reparadoras de produtos petrolíferos líquidos, aprobada polo Real decreto 365/2005, do 8 de abril (DOG nº 166, do 29 de agosto de 2006), faculta o director xeral de Industria, Enerxía e Minas para ditar cantas resolucións sexan precisas para o desenvolvemento desta orde.
4. A Orde do 25 de abril de 2008, da Consellería de Innovación e Industria, que desenvolve o Decreto 44/2008, do 28 de febreiro de 2008, polo que se regulan os requisitos das empresas conservadoras de ascensores e se desenvolven conceptos relativos ao grao de ocupación das vivendas no ámbito da Comunidade Autónoma de Galicia (DOG nº 94, do 16 de maio), faculta a persoa titular da dirección xeral competente en materia de Industria para modificar os anexos contidos nesta orde, así como para ditar cantos actos sexan necesarios para a súa aplicación.
5. A Orde do 28 de abril de 2008 pola que se regula a aplicación na Comunidade Autónoma de Galicia do Regulamento técnico de distribución e utilización de combustibles gasosos e as súas instrucións técnicas complementarias ICG 01 a 11, aprobadas polo Real decreto 919/2006, do 28 de xullo (DOG nº 95, do 19 de maio), faculta o director xeral competente en materia de Industria para ditar cantas resolucións sexan precisas para o desenvolvemento desta orde, así como para modificar o contido dos seus anexos.
6. A Orde do 1 de decembro de 2008 pola que se modifica a Orde do 27 de decembro de 2000, pola que se establece o procedemento unificado para a obtención de carnés profesionais e esixencias a empresas autorizadas para a instalación, mantemento e outras actividades en materia de seguridade industrial (DOG nº 7, do 12 de xaneiro de 2009), faculta a persoa titular da dirección xeral competente en materia de industria para modificar os anexos contidos nesta orde, así como para ditar cantos actos sexan necesarios para a súa aplicación.
7. A Orde do 10 de maio de 2010 pola que se regula a aplicación na Comunidade Autónoma de Galicia da instrución técnica complementaria ITC-LAT 03 do Regulamento sobre condicións técnicas e garantías de seguridade en liñas eléctricas de alta tensión, aprobado polo Real decreto 223/2008, do 15 de febreiro (DOG nº 95, do 21 de maio de 2010), faculta o director xeral de Industria, Enerxía e Minas para ditar cantas resolucións sexan precisas para o desenvolvemento desta orde.
A Dirección Xeral de Industria, Enerxía e Minas é competente para resolver segundo o establecido no Decreto 324/2009, do 11 de xuño, polo que se establece a estrutura orgánica da Consellería de Economía e Industria.
De acordo con todo o indicado,
RESOLVO:
1. Modificar, transitoria e anticipadamente en canto non se actualiza a normativa na Comunidade Autónoma de Galicia, o anexo I da Orde do 13 de xaneiro de 2004 e substituílo polos modelos de declaración responsable relativos ao cumprimento dos requisitos para o exercicio da actividade profesional de empresa instaladora de baixa tensión que se inclúen como anexo I a esta resolución.
2. Modificar, transitoria e anticipadamente en canto non se actualiza a normativa na Comunidade Autónoma de Galicia, o anexo VI da Orde do 28 de abril de 2008 e substituílo polos modelos de declaración responsable relativos ao cumprimento dos requisitos para o exercicio da actividade profesional de empresa instaladora de gas que se inclúen como anexo II a esta resolución.
3. Modificar, transitoria e anticipadamente en canto non se actualiza a normativa na Comunidade Autónoma de Galicia, o anexo III da Orde do 1 de decembro de 2008 e substituílo polos modelos de declaración responsable relativos ao cumprimento dos requisitos para o exercicio da actividade profesional de empresa instaladora ou mantedora de instalacións térmicas nos edificios que se inclúen como anexo III a esta resolución.
4. Aprobar, transitoria e anticipadamente en canto non se actualiza a normativa na Comunidade Autónoma de Galicia, os modelos de declaración responsable relativos ao cumprimento dos requisitos para o exercicio da actividade profesional de empresa instaladora de protección contra incendios que se inclúen como anexo IV a esta resolución.
5. Aprobar, transitoria e anticipadamente en canto non se actualiza a normativa na Comunidade Autónoma de Galicia, os modelos de declaración responsable relativos ao cumprimento dos requisitos para o exercicio da actividade profesional de empresa mantedora de protección contra incendios que se inclúen como anexo V a esta resolución.
6. Modificar, transitoria e anticipadamente en canto non se actualiza a normativa na Comunidade Autónoma de Galicia, o anexo IV da Orde do 13 de xaneiro de 2004 e substituílo polos modelos de declaración responsable relativos ao cumprimento dos requisitos para o exercicio da actividade profesional de empresa conservadora de guindastre móbil autopropulsado que se inclúen como anexo VI a esta resolución.
7. Modificar, transitoria e anticipadamente en canto non se actualiza a normativa na Comunidade Autónoma de Galicia, o anexo I da Orde do 25 de abril de 2008 e substituílo polos modelos de declaración responsable relativos ao cumprimento dos requisitos para o exercicio da actividade profesional de empresa conservadora de ascensores que se inclúen como anexo VII a esta resolución.
8. Modificar, transitoria e anticipadamente en canto non se actualiza a normativa na Comunidade Autónoma de Galicia, o anexo II da Orde do 13 de xaneiro de 2004 e substituílo polos modelos de declaración responsable relativos ao cumprimento dos requisitos para o exercicio da actividade profesional de empresa instaladora de guindastre torre que se inclúen como anexo VIII a esta resolución.
9. Aprobar, transitoria e anticipadamente en canto non se actualiza a normativa na Comunidade Autónoma de Galicia, os modelos de declaración responsable relativos ao cumprimento dos requisitos para o exercicio da actividade profesional de empresa instaladora de instalacións frigoríficas que se inclúen como anexo IX a esta resolución.
10. Aprobar, transitoria e anticipadamente en canto non se actualiza a normativa na Comunidade Autónoma de Galicia, os modelos de declaración responsable relativos ao cumprimento dos requisitos para o exercicio da actividade profesional de empresa instaladora ou reparadora de equipamentos de presión que se inclúen como anexo X a esta resolución.
11. Aprobar, transitoria e anticipadamente en canto non se actualiza a normativa na Comunidade Autónoma de Galicia, os modelos de declaración responsable relativos ao cumprimento dos requisitos para o exercicio da actividade profesional de empresa instaladora ou reparadora de produtos petrolíferos líquidos que se inclúen como anexo XI a esta resolución.
12. Aprobar, transitoria e anticipadamente en canto non se actualiza a normativa na Comunidade Autónoma de Galicia, os modelos de declaración responsable relativos ao cumprimento dos requisitos para o exercicio da actividade profesional de empresa conservadora-reparadora de instalacións frigoríficas que se inclúen como anexo XII a esta resolución.
13. Modificar, transitoria e anticipadamente en canto non se actualiza a normativa na Comunidade Autónoma de Galicia, o anexo III da Orde do 13 de xaneiro de 2004 e substituílo polos modelos de declaración responsable relativa ao cumprimento dos requisitos para o exercicio da actividade profesional de empresa conservadora de guindastre torre que se inclúe como anexo XIII a esta resolución.
14. Modificar, transitoria e anticipadamente en canto non se actualiza a normativa na Comunidade Autónoma de Galicia, o anexo II da Orde do 10 de maio de 2010 e substituílo polos modelos de declaración responsable relativos ao cumprimento dos requisitos para o exercicio da actividade profesional de empresa instaladora de liñas de alta tensión que se inclúen como anexo XIV a esta resolución.
15. Aprobar, transitoria e anticipadamente en canto non se actualiza a normativa na Comunidade Autónoma de Galicia, os modelos de declaración responsable relativos ao cumprimento dos requisitos para o exercicio da actividade profesional de taller de reparación de vehículos automóbiles que se inclúen como anexo XV a esta resolución.
16. Publicar como anexo XVI a esta resolución os impresos H-1 e H-2 do procedemento IN617B, que as empresas en réxime de establecemento deben remitir debidamente cubertos en función da declaración responsable que presenten.
Contra esta resolución, que non esgota a vía administrativa, poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da súa publicación, de acordo co disposto na Lei 30/1992, do 26 de novembro, de réxime xurídico das administracións públicas e do procedemento administrativo común (BOE nº 285, do 27 de novembro), modificada pola Lei 4/1999, do 13 de xaneiro (BOE nº 16, do 19 de xaneiro, e BOE nº 30, do 4 de febreiro).
Santiago de Compostela, 8 de xullo de 2010.
Ángel Bernardo Tahoces
Director xeral de Industria, Enerxía e Minas
Ver referencia pdf "15500D007P014.PDF"